钦定古今图书集成/明伦汇编/氏族典/第343卷 > 刘国能
## 钦定古今图书集成/明伦汇编/氏族典/第343卷 > 刘国能

按《明外史刘国能传》：“国能，延安人。始与李自成、张献
忠辈同为盗，自号闯塌天。崇祯十一年，就抚于熊文
灿，署为守备。从军征剿，数有功，授副总兵，守郧阳。初，
国能为盗时，与李自成、罗汝才辈结为兄弟。及国能
归正，自成辈深恨之。十四年，围其城，四面力攻，国能
不能支，城遂陷。被执骂贼，贼遂杀之。”